Diari Oficial de la Generalitat Valenciana


Sumari del DOGV 5208, del 28-02-2006 (2006/2211)

RESOLUCIÓ de 21 de febrer de 2006, de la directora general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2006.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/2211


Data del document
:   21-02-2006

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * formació professional
    * suport econòmic
    * ajuda a les empreses
    * reinserció professional
    * pràctiques de formació
    * sindicat
    * alumne
    * administració local
    * organització patronal
    * societat sense fins de lucre
    * aprenentatge professional
    * lluita contra l'atur
    * empresa privada
    * empresa pública

RESOLUCIÓ de 21 de febrer de 2006, de la directora general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2006. [2006/X2211]  
Amb data 30 de desembre de 2005 va ser publicada en el Diari Oficial de la Generalitat Valenciana l'Ordre de 21 de desembre de 2005, de la Conselleria d'Economia, Hisenda i Ocupació (DOGV núm. 5.166), per la qual es determinava el Programa de Formació Professional Ocupacional i es regulaven i convocaven subvencions per a l'exercici de 2006.  
Després de la publicació de la Llei 15 /2005, de 26 de desembre de 2005 de Pressupostos de la Generalitat Valenciana per a l'exercici 2006 (DOGV de 30 de desembre de 2005), i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar el Programa de Formació Professional Ocupacional, la quantia de les ajudes que puguen concedir-se per a cada via de programació, així com la línia pressupostària a càrrec de la qual es realitzaran.  
En virtut d'això, i d'acord amb el que estableix la disposició addicional de l'Ordre de 21 de desembre de 2005, de la Conselleria d'Economia, Hisenda i Ocupació, resolc:  
Primer  
L'assignació pressupostària per al Programa de Formació Professional Ocupacional, definit en l'Ordre de 21 de desembre de 2005, de la Conselleria d'Economia, Hisenda i Ocupació (DOGV núm. 5.166), en funció de les vies de programació que indica l'article 23 de l'esmentada convocatòria serà:  
1. A través de centres col·laboradors homologats (Via 1), s'assigna una quantia màxima de 95.213.321 euros, la distribució provincial del qual serà la següent:  
Alacant: 51.090.075 euros   
Castelló: 3.600.000 euros  
València: 76.064.570 euros  
2. A través d'entitats amb què s'establisquen convenis de col·laboració (Via 2), s'assigna una quantia màxima de 4.000.000 d'euros.  
3. A través d'empreses, organitzacions empresarials o centres col·laboradors homologats que assumisquen un compromís de contractació o d'inserció mínim del 50% dels alumnes que finalitzen l'acció formativa (Via 3) s'assigna una quantia màxima de 8.000.000 d'euros .  
Segon  
Es destinarà una quantia màxima de 3.000.000 d'euros per a atendre les sol·licituds de beques i ajudes de transport, allotjament i manutenció dels alumnes.  
Tercer  
La totalitat de les ajudes previstes en els articles precedents es finançaran a càrrec del capítol IV de l'estat de despeses del pressupost del SERVEF per al 2006 subprograma pressupostari 322.52 «Formació Professional Ocupacional i Contínua», línia de subvenció T0218000 «Formació Professional Ocupacional-Gestió Pla FIP».  
Quart  
Si una vegada esgotades les disponibilitats pressupostàries previstes en aquesta resolució, s'incrementara, posteriorment, el crèdit en alguna de les vies abans indicades, es procedirà a la publicació de la corresponent ampliació.  
En aquestos casos, i respecte a les sol·licituds que no van poder ser inicialment ateses per la dita circumstància, es concediran subvencions, amb el límit de tal increment, atenent a l'ordre de la puntuació que hagueren obtingut en la corresponent valoració.  
Cinqué  
El règim de pagaments i justificacions de les ajudes es realitzaren en els termes establits en l'Ordre de 21 de desembre de 2005 (DOGV núm. 5.166, de 30 de desembre de 2005), i en les corresponents resolucions d'aprovació de concessió d'ajudes.  
Contra el present acte, que posa fi a la via administrativa, podran els interessats interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, comptat en els termes adés esmentats, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
En el cas que les entitats interessades foren administracions públiques, podran interposar-hi un recurs contenciós administratiu davant idèntic òrgan jurisdiccional, de conformitat amb el que estableixen els articles 10,44 i 46.6 de la Llei 29/1988, de 13 de juliol, de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera mediat el requeriment a què fa referència l'article 44 de la mencionada Llei; en aquest cas l'esmentat termini comptarà des de l'endemà de la recepció de la comunicació de l'acord exprés o s'entenga presumptament rebutjat.  
València, 21 de febrer de 2006.. La directora general: Ana Encabo Balbín.